NOVO 00.11 Srpska policija od ovog trenutka na svim graničnim prelazima neće dozvoljavati ulazak hrvatske robe i teretnih vozila u državu, rekao je srpski ministar unutarnjih poslova Nebojša Stefanović. “Ekonomskom agresijom Hrvatska nanosi štetu privrednicima iz obje zemlje”, rekao je Stefanović, javlja RTS.

Srbija je stoga prisiljena uvesti protumjere. “Nismo zadovoljni time, nismo sretni, ali to su mjere kojima štitimo svoju državnost”, poručio je ministar.

“Od ovog trenutka policija Srbije neće dozvoliti ulazak u Srbiju na svim graničnim prelazima nijednom teretnom vozilu s hrvatskom robom, bez obzira na to dolazi li iz Republike Hrvatske ili neke treće zemlje. Dakle, to se odnosi i na kamione, vlakove i bilo koje drugo vozilo na bilo kojem prelazu, pa čak i ako vozilom upravlja osoba iz neke treće zemlje. Primjena te mjere počinje odmah. Osim ovoga, vlada odlučuje i o drugim potezima”, rekao je Stefanović.

Putnički promet između Hrvatske i Srbije funkcionira i dalje normalno.

23.52 Srpski ministar unutarnjih poslova Nebojša Stefanović stigao na granični prijelaz Bajakovo – Batrovci, javlja RTS.

22.49 Bliži se istek roka koji je srpski premijer Aleksandar Vučić dao Hrvatskoj da potpuno otvori GP Bajakovo, koji je sada zatvoren za teretni promet osim za one koji prevoze kvarljive ili opasne stvari. Po neslužbenim informacijama RTL-a, srpske protumjere zbog blokade Bajakova uključuju zatvaranje svih granica, zabranu uvoza hrvatske hrane i prestanak političke komunikacije između Zagreba i Beograda.

22.31 U izbjeglički kamp Opatovac stigli su vojni građevinski strojevi s 300 kubika šljunka koji će u kampu graditi cestu. Priljev ljudi ponovno se povećava, javlja Marina Bešić Đukarić, reporterka Dnevnika Nove TV. U ovom trenutku na iskrcaj čekaju izbjeglice u sedam autobusa.

21.26 Načelnik županijskog Stožera za zaštitu i spašavanje Ivan Pal kazao je večeras novinarima da će vlakovi s izbjeglicama, ako Mađari zatvore žicom granicu kod Botova, ići izravno prema Zagrebu i neće se zadržavati u Koprivničko-križevačkoj županiji, piše Hina.

Kasno poslijepodne iz Tovarnika je prema Botovu krenuo još jedan vlak s desetak vagona punih izbjeglica koji će se uputiti u Mađarsku preko ilegalnog prijelaza, koji je još otvoren, a hoće li se prelasci nastaviti u četvrtak, još se ne zna. Iako je postojala sumnja da će Mađari danas poslijepodne zatvoriti ilegalni prijelaz bodljikavom žicom i ogradom to se, uvjerile su se brojne novinarske ekipe na terenu, nije dogodilo.

Pal je rekao da osluškuju informacije s mađarske strane te izrazio nezadovoljstvo zbog toga što, kazao je, ne postoji sustav vertikalnog informiranja od strane nacionalnog Stožera za zaštitu i spašavanje pa sve informacije dobivaju ili s terena ili od policije koja koordinira sve akcije transfera izbjeglica.

21.00 Visoka predstavnica EU za vanjsku politiku i sigurnost Federica Mogherini pozvala je danas Beograd i Zagreb da zajednički pristupe rješavanju izbjegličke krize te istaknula da zatvaranje granica nije rješenje. Uoči izvanrednog summita u Bruxellesu kazala je i da je razgovarala s oba premijera.

Premijer Srbije Aleksandar Vučić izjavio je večeras da se slaže s izjavom Mogherini te da – očekuje otvaranje granice, piše Tanjug.

20.50 Večeras će se ponovno za prihvat izbjeglica otvoriti kamp u Belom Manastiru, gdje je već sve spremno za dolazak prvih deset autobusa. Također, zbog gužvi i naguravanja koja se događaju prigodom svakog ukrcavanja izbjeglica u autobuse, policija razmatra da već od sutra u funkciju uvede narukvice s brojevima temeljem kojeg bi se napravio redoslijed ulaska u autobuse.

Novost je i da će se izbjeglice najvjerojatnije početi dijeliti prema nacionalnoj pripadnosti i tako smještati u šatore, ne bi li se izbjegli njihovi međusobni sukobi, piše Jutarnji.

20.07 Ostojić je komentirao i tvrdnje nekih srpskih medija da je hrvatska policija potajno tijekom noći preko Dunava pokušala prebaciti 3500 izbjeglica.

“Te informacije koje smo čuli, nadam se da ću vidjeti neku snimku ili fotografiju toga”, rekao je Ostojić te nazvao te tvrdnje srpskih medija neistinama. Ustvrdio je i da ne postoji plan C po kojemu bi Hrvatska navodno, ako Mađarska zatvori granice, izbjeglice vraćala u Srbiju, piše 24 sata.

Više o tvrdnji srpskih medija da Hrvatska tajno prebacuje izbjeglice natrag u Srbiju možete pročitati OVDJE.

19.23 Ostojić je u Opatovcu večeras kazao i da granični prijelaz Bajakovo i dalje ostaje otvoren za putnički promet, ali da će ostali kamioni iz Srbije prema Hrvatskoj moći prijeći granicu tek kada prvi autobus s izbjeglicama prijeđe granični prijelaz Horgoš, piše N1.

19.16 Ministar unutarnjih poslova Ranko Ostojić kazao je da je upotreba pepper spreja u Opatovcu danas bila opravdana. “Policija je ispravno postupila, štoviše, spasili su život toj djeci u naguravanju”, rekao je Ostojić, prenosi Dnevnik.hr.

Minister Ostojić: The police used pepper spray in Opatovac to save the lives of children from a stampede. #refugees #refugeecrisis — Vlada R. Hrvatske (@VladaRH) September 23, 2015

19.14 Vlada je na Twitteru prenijela izjavu ministra Ostojića da je u Hrvatsku dosad ušlo ukupno 47.000 izbjeglica, od kojih je velika većina već prebačena u druge zemlje ili je na putu.

Ostojić: U RH je ušlo 47.000 #izbjeglice. Velika većina je prebačena u druge zemlje ili je na putu. Situacija u kampu Opatovac je mirna. — Vlada R. Hrvatske (@VladaRH) September 23, 2015

18.11 Hrvatski premijer Zoran Milanović stigao je u Bruxelles gdje se danas održava izvanredni summit Europske unije o izbjegličkoj krizi. Tom je prilikom, kako je na Twitteru objavio dopisnik Večernjeg lista Tomislav Krasnec, dao nekoliko oštrih izjava o Mađarskoj, Srbiji i HDZ-u, pa je tako kazao i da su Beograd, Budimpešta i HDZ sveto trojstvo, kao i da mađarsku ogradu treba srušiti.

Više možete pročitati OVDJE.

Milanović na ulasku na summit EU o izbjeglickoj krizi: Beograd, Budimpešta i HDZ su sveto trojstvo — Tomislav Krasnec (@krasnec) September 23, 2015

18.10 Policija nije upotrijebila suzavac kako bi smirila migrante u prihvatnom centru u Opatovcu, a kako su to u srijedu objavili neki mediji, potvrdila je glasnogovornica Ravnateljstva policije Jelena Bikić.

Objasnila je kako je u jednom trenutku prilikom ulaska migranata u autobuse počelo naguravanje, a kako su uz željeznu ogradu koja je dijelila autobuse od migranata bila djeca, policija je upotrijebila pepper sprej. Pritom je sprej došao u dodir s očima nekoliko djece kojima je pružena medicinska pomoć, piše Hina.

18.08 Potpredsjednik srpske vlade i ministar trgovine Rasim Ljajić potvrdio je danas da će, ako ne bude postignut dogovor o otvaranju granice s Hrvatskom, u ponoć stupiti na snagu paket sveobuhvatnih protumjera.

“Pripremili smo protumjere, političke, pravne i gospodarske, koje će biti direktno usmjerene prema hrvatskim privrednim subjektima”, rekao je Ljajić i dodao da je reč o čitavom paketu mjera.

Više možete pročitati OVDJE.

17.43 Srpski vozači kamiona revoltirani su time što je granica ostala zatvorena za teretni promet te najavljuju da će, ako se to ne promijeni, noćas u 23.30 blokirati sve granične prijelaze za sav promet prema Hrvatskoj, piše Tanjug.

17.22 HAK je nadopunio informaciju da je Bajakovo otvoreno te ističe da je ulazak u Hrvatsku preko tog prijelaza moguć samo za osobna vozila i autobuse, što znači da je blokada teretnog prometa i dalje na snazi.

16.56 MUP je objavio da je od 16.50 sati iz pravca Republike Hrvatske u Republiku Srbiju GP Bajakovo otvoren za sva putnička i teretna vozila. HAK pak javlja da je Bajakovo otvoreno za sav promet, ne precizirajući u kojem pravcu, te da je na izlazu kolona teretnih vozila duga oko 11 km.

16.22 Jutarnji neslužbeno doznaje nove detalje o incidentu u Opatovcu. Ondje je prilikom ukrcaja izbjeglica u autobus koji ih vozi prema vlaku u Tovarniku policija morala upotrijebiti pepper sprej. Došlo je do naguravanja, bila je ugrožena sigurnost djece koja su se nalazila u redu.



16.13 Srpski vozači kamiona oko 16 sati odlučili su deblokirati granični prijelaz Bajakovo za putnički promet, javlja Tanjug. Bajakovo je bilo u njihovoj blokadi od jučer, kada su ga srpski vozači kamiona odlučili blokirati nezadovoljni odlukom hrvatske Vlade da dopusti prijelaz samo teretnim vozilima s kvarljivom robom.

Podsjetimo, Bajakovo je od noći s nedjelje za ponedjeljak bilo zatvoreno za teretni promet, da bi ga Vlada jučer djelomično otvorila, ali samo za kamione koji prevoze kvarljivi teret.

15:48 Jučer je iz ograđenog dijela kampa u Opatovcu pobjeglo 33 ljudi koji još uvijek nisu pronađeni. Došlo je i do sukoba među migrantima, a jedan je ozlijeđen nožem, rekao je načelnik županijskog stožera za zaštitu i spašavanje Zdravko Kelić za Večernji list.

15:40 HŽ je u 14 izvanrednih vlakova prevezao oko 14.500 izbjeglica. Izbjeglice su prevezen u jednom vlaku na relaciji Tovarnik – Dugo Selo, jednom vlaku na relaciji Tovarnik – Zagreb Ranžirni kolodvor, dva vlaka Tovarnik (Ilača) – Beli Manastir i 10 vlakova na relaciji Tovarnik – Botovo. Oko 2 tisuće izbjeglica prevezeno je i u redovitim vlakovima HŽ Putničkog prijevoza iz Vinkovaca, Belog Manastira, Osijeka, Novske, Kutine, Siska i Zagreba, javlja Večernji list.

15:32 Carinska služba i Granična policija Bosne i Hercegovine angažirale su dodatne kapacitete kako bi osigurali nesmetani promet teretnih vozila koja sada iz Srbije preko BiH prevoze robu ka Hrvatskoj, potvrđeno je u srijedu u Sarajevu nakon sastanka kojega su tim povodom s čelnicima tih službi održali predsjedatelj Vijeća ministara BiH Denis Zvizdić i ministar vanjske trgovine Mirko Šarović.

Kako je priopćeno iz Zvizdićeva ureda, bosanskohercegovačka carina i policija su od početka blokade teretnog prometa na srbijansko-hrvatskoj granici zabilježili pojačani ulazak kamiona iz Srbije preko prijelaza Rača kod Bijeljine.

15:12 “Zbog velikog broja ljudi u izbjegličkom kampu, te nedostatnih informacija pruženih izbjeglicama, u utorak je već došlo do sukoba izbjeglica i policije, a koji je danas, u srijedu, eskalirao primjenom sile i prskanjem suzavca na izbjeglice. U tom događaju ozlijeđeno je nekoliko ljudi, a dvoje djece je poprskano suzavcem i nalaze se u ambulanti Hrvatskog Crvenog križa”, stoji u priopćenju Inicijative Dobrodošli.

Uvažavajući napore djelatnika policije na terenu, inicijativa „Dobrodošli“ apelira na Ministarstvo unutarnjih poslova da što jasnije i pravovremeno dijeli potrebne informacije izbjeglicama i volonterima koji bi informacije mogli prosljeđivati dalje izbjeglicama. Nedostatak informacija uz nakupljeni stres i traumu ovih ljudi, koji već tjednima pokušavaju stići na svoja odredišta, dovode do prosvjeda izbjeglica i stvaranja užarene atmosfere.

Prema informacijama koje su volonteri Inicijative „Dobrodošli“ prikupili na terenu u prihvatnom kampu Opatovac, veliki je priljev ljudi koji se skupljaju kako bi bili odvezeni u Mađarsku.

15:07 Mađarski ministar vanjskih poslova Peter Szijjarto kazao je da je njegova zemlja podvrgnuta nezasluženim napadima hrvatskog premijera Zorana Milanovića te mu poručio da predizbornu kampanju vodi u Hrvatskoj i ne uvlači u nju Mađarsku, prenosi u srijedu MTI.

“Mađarska je podvrgnuta nezasluženim napadima hrvatskog premijera. Vrijeme je da hrvatski premijer vodi borbe u predizbornoj kampanji u Hrvatskoj, a nas iz toga izostavi”, kazao je šef mađarske diplomacije Peter Szijjarto.

Ponovio je da Hrvatska stalno napada Mađarsku zbog načina na koji rješava krizu s migrantima, “pa ipak, za samo jedan dan hrvatski sustav se raspao, a Hrvatska je demonstrativno objavila da neće postupati u skladu s regulativom EU-a već će izbjeglice slati u Mađarsku a da ih ne popiše”, kazao je Szijjarto.

Opširnije o tome što je poručio mađarski šef diplomacije, pročitajte OVDJE.

14:59 Članice EU koje bi mogle biti kažnjene zbog kršenja propisa o zajedničkom europskom sustavu azila su Austrija, Belgija, Bugarska, Cipar, Češka, Njemačka, Estonija, Grčka, Španjolska, Francuska, Mađarska, Litva, Luksemburg, Latvija, Malta, Poljska, Rumunjska, Švedska i Slovenija, piše Wall Street Journal.

Opširnije možete pročitati OVDJE.

14:40 RTL piše kako je Vladin Plan C sljedeći: ukoliko Mađarska zatvori svoju granicu, Hrvatska će izbjeglice vratiti Srbiji. Taj je plan RTL-u otkrio ministar unutarnjih poslova Ranko Ostojić.

RTL piše i kako su je Vlada u utorak odbila zahtjev Slovenije da se u Hrvatsku vrati 800 izbjeglica

14:05 Na graničnom prijelazu Bajakovo-Batrovci kolona je duga 15 kilometara. Kamiondžije su tu napravile ‘privremeni dom’, ali to ne bi poželjeli ni najgorem neprijatelju, javlja reporter N1 Miodrag Sovilj.

N1 javlja i da je Hrvatska otvorila granični prijelaz Tovarnik, ali samo za autobuse i osobna vozila.

13:53 Hrvatska narodna stranka (HNS) prozvala je u srijedu HDZ zbog shizofrene politike prema izbjeglicama, optužujući da radi nered u vlastitoj državi, pokušavaju unijeti paniku i logiku kaosa podignuti na razinu svoje politike.

U HNS-u smatraju da se i predsjednica aktivno uključila u politiku širenja histerije jer je imenovala ratnog ministra Andriju Hebranga za svoga posebnog povjerenika za migrantsku krizu koji je zahtjevao da se vojska rasporedi na granice.

Opširnije o žestokom napadu HNS-a pročitajte OVDJE.

13:37 Ako ne bude ništa do 12 sati, zatvorit ćemo i Tovarnik – kazao je HRT-u jedan od vozača kamiona koji su blokirali promet na graničnom prijelazu Bajakovo.

Pogledaj

fotogaleriju



13: 31 Potpredsjednik Vlade i ministar unutarnjih poslova Ranko Ostojić uputio je iz Prihvatnog centra u Opatovcu poziv na zajedničko europsko rješenje krize s izbjeglicama, kojih je u proteklih tjedan dana na putu za zapadnu Europu u Hrvatsku ušlo 44.000.

“Nemojte da se patimo, ovo je mučenje svih i mučenje jedne po jedne zemlje, umjesto da se organizira uredan humanitarni koridor i da se sve riješi”, poručio je Ostojić.

Što je još Ostojić poručio, opširnije pročitajte OVDJE.

Over 44,000 #refugees in #Croatia in the last days says interior minister this morning in #Opatovac.5000 each day. pic.twitter.com/tXOlcBkiqf — Stephan Framke (@stephanframke) September 23, 2015

13:02 Slovačka će ići na sud jer ne prihvaća nametanje izbjegličkih kvota za raspodjelu tražitelja azila koje su postavili ministri unutarnjih poslova EU-a, slovački premijer Robert Fico rekao je u srijedu.

“Krećemo u dva smjera: prvo, podignut ćemo tužbu na sudu u Luxembourgu, a drugo, nećemo provesti odluku ministara unutarnjih poslova”, rekao je Fico novinarima.

Dan prije slovački premijer je najavio da neće pristati na “diktat” EU-a i da će radije prekršiti europske propise nego uvesti obvezujuće kvote o kojima je u utorak odlučeno u Bruxellesu, piše jedan slovački list.

12:57 Na izlazu na graničnom prijelazu Bajakovo kolona je duga 11 kilometara, dok je u Srbiji kolona duga oko 22 kilometra. Vozila sa Bajakova trenutno se preusmjeravaju na granični prijelaz Tovarnik gdje osobna vozila na izlaz iz Hrvatske čekaju 15 minuta, a autobusi oko 60 minuta. “Vozila iznad 7,5 t voze kroz BiH preko graničnog prijelaza Stara Gradiška”, izvijestio je HAK.

12:35 Europska komisija priprema se u srijedu na obračun s 19 članica EU koje nisu poštivale pravila o azilu i protiv njih namjerava pokrenuti ukupno 40 kaznenih postupaka, prenosi u srijedu njemačka novinska agencija dpa pozivajući se na neimenovane izvore.

Njemačka je jedna od zemalja suočenih s tim postupkom, kazali su izvori. Nije navedeno koje su druge zemlje koje bi mogle biti kažnjene.

12:05 Čelnici 28 zemalja članica Europske unije, među njima i hrvatski premijer Zoran Milanović, okupit će se u srijedu navečer na izvanrednom summitu u Bruxellesu kako bi razgovorali o sveobuhvatnom pristupu za rješavanje izbjegličke krize, dan nakon što je na ministarskoj razini dogovorena raspodjela 120.000 izbjeglica.

Hrvatska prihvaća svoju kvotu od od 1064 izbjeglice, ali ne želi sabirni centar iz kojeg bi se relocirale izbjeglice.

Opširnije o tome pročitajte OVDJE.

12:00 “Ja kao stari izviđač teško mogu naći taj granični prijelaz pa neka mi sad netko kaže da su sve te izbjeglice tamo došle slučajno. Dakle neka Srbija nastavi njih voditi i dalje na način kako to sad radi, samo neka ih vodi na finije i urednije prijalaze poput Horgoša na srpsko-mađarskoj granici,” rekao je Ostojić ispred prihvatnog centra u Opatovcu.

Na pitanje strahuje li da će Srbija zatvriti granični prijelaz uTovarniku, Ostojić je rekao da bi to bila jedinstvena prilika da konačno vidi srpsku policiju na granici, piše 24 sata.

11:41 15. izvanredni vlak kroz 15 minuta stići će po izbjeglice u Tovarnik, javlja 24 sata. U Opatovcu slijedi dezinfekcija polja kako bi sve bili spremno za prihvat novih izbjeglica, kojima se nastoji i što više olakšati put do registracije kako bi što manje čekali na suncu

All clear at the entrance to Opatovac camp. #Refugees will be registered inside, so they don’t stand in the sun pic.twitter.com/9XjY3M3rDe — Vlada R. Hrvatske (@VladaRH) September 23, 2015

11:14 Ispred Memorijalnog groblja u Vukovaru formira se kolona od 20 ZET-ovih autobusa koji će gotovo 2 tisuće izbjeglica prevesti do Terezinog Polja na granici s Mađarskom, javlja 24 sata.

10:52 Srpski premijer Aleksandar Vučić uputio je, povodom jednostranog zatvaranja graničnih prijelaza od strane Hrvatske, pismo dužnosnicima Europske unije, piše u priopćenju Ureda za odnose s javnošću srpske Vlade, prenosi Tanjug.

Vučić je uputio pismo predsjedniku Europskog vijeća Donaldu Tusku, predsjedniku Europskog parlamenta Martinu Schulzu, predsjedniku Europske komisije Jean-Claude Junckeru, visokoj predstavnici EU za vanjske poslove i sigurnosnu politiku Federici Mogherini i europskog povjereniku za proširenje EU Johannesu Hahnu.

Opširnije možete pročitati OVDJE.

10:44 Tijekom gostovanja u emisiji N1 žestoko su se sukobili miistar Ranko Ostojić i srpski ministar Rasim Ljajić. Ostojić je istaknuo kako Hrvatskas neće pristajati na srpske ultimatume, dok je Ljajić okrivio Hrvatsku za dodatno kompliciranje situacije zatvaranjem graničnog prijelaza Bajakovo.

Opširnije o sukobu pročitajte OVDJE.

Ministar Ostojić trenutno u Opatovcu sa suradnicima razgovara o stanju na terenu te koracima koje je potrebno poduzeti kako bi se što prije riješila izbjeglička kriza i preveniralo stvaranje gužvi.

Ministar Ostojić sa suradnicima razgovara o stanju na terenu i daljnjim koracima u upravljanju krizom. #izbjeglice pic.twitter.com/GiqfQHrgb3 — Vlada R. Hrvatske (@VladaRH) September 23, 2015

10:33 Prema posljednjim informacijama iz MUP-a u RH je do 9 sati ušlo oko 44 tisuće izbjeglica. U Opatovcu se trenutno nalazi 2. 900 izbjeglica.

Do 9 h u RH je ušlo oko 44.000 #izbjeglice. http://t.co/V4pz6M2k9H U Opatovcu se trenutno nalazi 2.900 izbjeglica. — Vlada R. Hrvatske (@VladaRH) September 23, 2015

10:25 Mađarska vojska prema naredbi vlasti od ranog jutra postavlja bodljikavu žicu i ograde duž graničnog prijelaza kod Gole u Koprivničko-križevačkoj županiji.

Granični prijelaz u Goli samo je 14 kilometara udaljen od ilegalnog prijelaza kod Botova, koji je već šesti dan jedna od najkorištenijih ruta za transfer izbjeglica i migranata iz Hrvatske u Mađarsku. Namjeravaju li Mađari produžiti ogradu prema Botovu nije poznato, no ukoliko tako odluče mogli bi to učiniti vrlo brzo.

Mađari postavljaju žicu na granici s Hrvatskom (Foto. Hrvoje Povijač) pic.twitter.com/tsCNuU58jZ — HRT Vijesti (@hrtvijesti) September 23, 2015

Iz Tovarnika je u 9.30 sati krenuo vlak s izbjeglicama za Botovo, koji bi trebao stići oko 13 sati. Po svemu sudeći, te bi izbjeglice trebale prijeći u Mađarsku bez problema, no za vlak koji bi iz Tovarnika trebao krenuti u 15 sati više ništa nije sigurno.

Mađarska je policija u utorak preuzela više od 5000 migranata od kojih je 291 prešlo granicu sa Srbijom a 4823 granicu s Hrvatskom, kazao je glasnogovornik policije.

09: 42 Ministar pomorstva, prometa i infrastrukture Siniša Hajdaš Dončić poručio je Srbiji da se počne ponašati kao uređena država. Ministar je gostujući u emisiji N1 televizije objasnio da je promet robe u jednom dijelu preko Bajakova zatvoren i da apelira na kolege u Srbiji da se organiziraju i uspostave koridore za izbjeglice.

Što je još ministar rekao o aktualnoj izbjegličkoj krizi, Schengenu i ostalim aktualnostima opširnije pročitajte OVDJE.

09:36 U Opatovac je upravo stigao ministar unutarnjih poslova Ranko Ostojić, javlja reporter N1 s mjesta događaja.

14. izvanredni vlak s izbjeglicama krenuo je iz Tovarnika u 9.30 sati. Vožnja prema Botovu i granici sa Mađarskom trajat će oko 4 i pol sata, izvijestio je HŽ.

14. izvanredni vlak krenuo je iz Tovarnika u 9:30. Vožnja prema Botovu trajat će oko 4 i pol sata. #izbjeglice — Vlada R. Hrvatske (@VladaRH) September 23, 2015

Uzivo na #n1info Ranko Ostojic ispred kampa Opatovac pic.twitter.com/iQN6VQ6ATD — Antonio Zavada (@azavada) September 23, 2015

09:22 Činjenicu da najveći broj izbjeglica od noćas granicu prelazi u Bapskoj, u policiji pravdaju spoznajom da su migranti, iako su heterogena skupina, međusobno dobro povezani te komunciraju mobitelima. Stoga su sa stanjem u Hrvatskoj i onime što čini u prihvatu izbjeglica te gdje je najbolje prijeći granicu vrlo dobro upoznati još dok se nalaze u Srbiji i Makedoniji.

Policija također navodi kako nema problema s prihvatom izbjeglica iz Bapske, koje pristižu u manjim skupinama, a dio ih se dovozi i autobusima.

09:13 U kampu kontinuirano boravi od 2500 do 3000 ljudi, kako jedni dolaze tako drugi odlaze prema granici na Mađarskoj, izvijestio je HRT.

08:57 Ispred Opatovca je velika gužva, jutros je tamo stiglo 18 autobusa. Crveni križ i policija se trude, ali je to na dosta niskoj razini, javljaju HRT-ovi reporteri s mjesta događaja.

Scene at Opatovac transit camp this morning #refugeespic.twitter.com/7qTtoi1TQZ — anna holligan (@annaholligan) September 23, 2015

Nove stotine stizu u kamp Opatovac, barem vise ne moraju pjesaciti 20km od granice. Prevozi ih ZET #n1info pic.twitter.com/jY75IMQWkO — Antonio Zavada (@azavada) September 23, 2015

08: 42 Zbog izvanredne situacije vezane uz prihvat izbjeglica Slovenske željeznice obustavile su promet međunarodnih vlakova na graničnim prijelazima s Hrvatskom. Promet vlakova obustavljen je i na graničnim prijelazima sa Srbijom i Mađarskoj, izvijestili su iz HŽ-a.

08: 30 Kako 24 sata neslužbeno doznaje, tijekom današnjeg dana u prihvatni centar Opatovac trebalo bi stići više tisuća izbjeglica. Navodno je noćas ponovno došlo do sukoba između izbjeglica, no brzom reakcijom interventne policije sve je situacija je vrlo brzo stavljena pod kontrolu.

Ispred Opatovca stotine ljudi u redovima organizirano ulaze u kamp, nema napetosti kao jucer ujutro #n1info pic.twitter.com/EZLVNqmWP4 — Antonio Zavada (@azavada) September 23, 2015

08: 08 14 autobusa u ovom trenutku vozi izbjeglice od Bapske do prihvatnog centra Opatovac. Na ulasku u prihvatni centar izbjeglice strpljivo stoje i čekaju red na registraciju. Najveći je problem uspostava komunikacije obzirom da kronično nedostaje prevoditelja za arapske jezike, javlja HRT s mjesta događaja.

Što se tiče zdravstvenih problema, izbjeglice se najviše žale na rane na stopalima, trudnice na umor, a mala djeca nerijetko imaju povišenu temperaturu.

08: 02 U Sloveniji nema većih očekivanja od današnjeg summita EU-a o migrantskoj krizi, osim interesa da izbjeglički val za Austriju i Njemačku većinom kao i do sada izbjegne tu zemlju koja se nalazi na alternativnoj izbjegličkoj ruti.

U Sloveniji je trenutno vrlo mali broj izbjeglica koji nastavljaju put prema sjeveru jer je najveći dio od oko 3600 koji su uspjeli prijeći granicu Hrvatske sa Slovenijom u roku 24 sata propuštan prema Austriji koja ih je primala, a stanje na graničnim prijelazima trenutno je mirno.

Opširnije možete pročitati OVDJE.

07:47 – Iz smjera Bapske prema Opatovcu ostali su jutros samo tragovi smeća i dvije manje skupine od desetak ljudi koji pješice idu prema kampu.

Kako doznaje HRT, 10 autobusa prevezlo je ljude prema željezničkom kolodvoru u Tovarniku. Puni ih se još 10-tak. Ispred kampa oko tisuću ljudi, volonteri im dijele čaj i ostalo što im je potrebno.

07:35 U Opatovac izbjeglice su pristizale i noćas i jutros kada su došla tri nova autobusa. Očekuje se da će ih tijekom jutra stići još oko 800, izvijestio je HRT.

Podsjetimo, ministar unutarnjih poslova Ranko Ostojić sinoć je prilikom posjete kampu Opatovac kazao da je u Republiku Hrvatsku ušlo ukupno oko 39 000 izbjeglica. Dodao je kako je Hrvatsku od početka izbjegličke krize napustilo oko 32 000 migranata. Najavio je da će iz Opatovca tijekom noći njih 4 000 biti prebačeno na granicu s Mađarskom.

Zbog izvanredne situacije na graničnom prijelazu Bajakovo, odnosno blokade prometa od strane vozača terenih vozila u Srbiji, promet osobnih vozila, autobusa i teretnih vozila do 7,5 tona preusmjeren je na granični prijelaz Tovarnik, izvijestio je u jutros Hrvatski autoklub (HAK).

Na graničnom prijelazu Bajakovo na izlazu je kolona teretnih vozila oko devet kilometara.

Batrovci-Bajakovo road border crossing between Serbia & #Croatia is still shut to all traffic due to trucker protest pic.twitter.com/of9mbxhonL — Balkan Newsbeat (@BalkanNewsbeat) September 23, 2015

Vozila iznad 7,5 tona voze kroz BiH preko graničnog prijelaza Stara Gradiška.

Za sav promet zatvoreni su granični prijelazi sa Srbijom: Ilok, Ilok 2, Principovac, Principovac 2, Erdut i Batina.

HAK je izvijestio da su vremenski uvjeti povoljni za vožnju, a povremeni zastoji mogući su na gradskim prometnicama i obilaznicama, te na dionicama cesta gdje traju radovi. Vozače upozoravaju da prilagode brzinu i način vožnje uvjetima na cestama.

Autocesta A2 Zagreb-Macelj između čvorova Krapina i Trakošćan zbog radova bit će zatvorena navečer s 23. na 24. rujna i s 24. na 25. rujna, od 21 do 6 sati.

Na autocesti A7, s 23. na 24. rujna od 23 do 5 sati ujutro, zbog radova će biti prekinut promet između čvorova Draga i Sveti Kuzam.

Trajekti i katamarani plove redovito.

Milanović: Srbija ne može uvesti protumjere

Podsjetimo, premijer Zoran Milanović ocijenio je sinoć kako Srbija neće uvesti nikakve mjere protiv Hrvatske jer bi to bile mjere protiv Europske unije. Naglasio je da Srbija mora početi funkcionirati kao država u pogledu tretmana migranata te potvrdio da je srpskom kolegi ponudio da im Hrvatska pomogne u prijevozu migranata.

“Hrvatska je članica EU. Srbija čak ni da hoće ne može uvesti nikakve mjere Hrvatskoj jer ima ugovor s EU. Sve što Srbija napravi ili pomisli napraviti, radi protiv EU, a ja sam siguran da oni to neće napraviti”, izjavio je Milanović.

Dvojica premijera jučer razgovarali telefonom

Premijer je tijekom poslijepodneva razgovarao sa srpskim kolegom Aleksandrom Vučićem o problemu izbjeglica, a razgovor je, kako je ocijenio, bio pristojan, intenzivan i sadržajan. Vučić mu je, navodi Milanović, rekao da migranti kada prijeđu makedonsku granicu Srbijom putuju po svojoj volji, bez kontrole i nadzora.

“Pretpostavljam da je to stanoviti oblik ekonomije u Srbiji, da neki ljudi na tome zarađuju, a to nije dobro. A u Hrvatskoj je sasvim drukčije, država brine o svemu, zbrinjava ljude…, prevozi ih do granice. Dakle, u Hrvatskoj smo postigli sinkroniziranost i red”, ističe hrvatski premijer.

Vučiću je Milanović ponudio pomoć Hrvatske, odnosno 50 do 100 autobusa kojima bi se “migrante, preuzelo na južnoj srbijanskoj granici i prevezlo ih se u Vojvodinu na granični prijelaz Horgoš”. Hrvatski premijer istaknuo je kako je Hrvatska, dok to traje, uvijek spremna primiti barem pola tih ljudi – “ali ne može baš sve, nismo ni mi vesla sisali”, kazao je.

Ministri EU izglasali kvote za izbjeglice

Ministri unutarnjih poslova zemalja članica EU jučer su na izvanrednom sastanku u Bruxellesu izglasali prihvaćanje plana za raspodjelu 120.000 izbjeglica te obvezne kvote za njihov prihvat.

Međutim, odluka nije donesena jednoglasno, što politički analitičari nazivaju velikim udarcem za jedinstvo Unije, piše AFP.

Planu za raspodjelu izbjeglica i obveznim kvotama za prihvat usprotivile su se Mađarska, Češka, Slovačka i Rumunjska, a suzdržana je bila Finska. “Vrlo brzo ćemo reći da je car gol. Zdrav razum je izgubio danas!”, objavio je češki ministar Milan Chovanec na Twitteru nakon glasanja. Opširnije možete pročitati OVDJE.